US has imposed restrictions on North Korea and China companies - Us Hindi News, India TV
अमेरिका के वित्त मंत्रालय ने उत्तर कोरिया पर लगे आर्थिक प्रतिबंधों का उल्लंघन करने के आरोप में रूस और चीन की कंपनियों पर प्रतिबंध लगाया है क्योंकि परमाणु कार्यक्रम को लेकर अमेरिका उत्तर कोरिया पर दबाव बरकरार रखना चाहता है।
Edited by: IndiaTV Hindi Desk [Published on:16 Aug 2018, 1:28 PM IST]
वाशिंगटन: अमेरिका के वित्त मंत्रालय ने उत्तर कोरिया पर लगे आर्थिक प्रतिबंधों का उल्लंघन करने के आरोप में रूस और चीन की कंपनियों पर प्रतिबंध लगाया है क्योंकि परमाणु कार्यक्रम को लेकर अमेरिका उत्तर कोरिया पर दबाव बरकरार रखना चाहता है। (किम जोंग नाम की हत्या को लेकर आज अहम फैसला सुनाएगी मलेशियाई अदालत )
वित्त मंत्रालय ने चीन के डालियान सन मून स्टार इंटरनेशनल लॉजिस्टिक्स ट्रेडिंग कॉरपोरेशन और इससे संबद्धित सिंगापुर की एसआईएनएसएमएस पीटीई पर आरोप लगाया है कि उन्होंने उत्तर कोरिया में अल्कोहल और सिगरेट पहुंचाने के लिए फर्जी दस्तावेज जमा किए।
इस खेप से वित्त मंत्रालय का आरोप पुख्ता होता है। वित्त मंत्रालय का आरोप है कि प्योंगयांग सरकार को सिगरेट के ‘‍अवैध’ कारोबार से प्रत्येक साल एक अरब डॉलर का लाभ होता है। अमेरिका ने रूस की कंपनी प्रोफीनेट पीटीई पर भी प्रतिबंध लगाया है। इस कंपनी पर आरोप है कि उन्होंने पूर्वी रूस के तीन बंदरगाहों पर उत्तर कोरिया के तीन पोतों को ईंधन भरने और माल लादने की सुविधा मुहैया कराई।
Web Title: US has imposed restrictions on North Korea and China companies
Previous Storyकिम जोंग नाम की हत्या को लेकर आज अहम फैसला सुनाएगी मलेशियाई अदालत Next Storyभारत-इस्राइल द्वारा विकसित मिसाइल डिफेंस सिस्टम खरीदेगी इस्राइली नेवी, जानें क्या है खास!